CELEX: 32005R0739
Language: sk
Date: 2005-05-13
Title: Nariadenie Komisie (ES) č. 739/2005 z 13. mája 2005, ktorým sa mení a dopĺňa nariadenie (EHS) č. 2921/90 o podpore výroby kazeínu a kazeinátov z odstredeného mlieka

14.5.2005   
            
            
               SK
            
            
               Úradný vestník Európskej únie
            
            
               L 122/18
            
         
      NARIADENIE KOMISIE (ES) č. 739/2005
   z 13. mája 2005,
   ktorým sa mení a dopĺňa nariadenie (EHS) č. 2921/90 o podpore výroby kazeínu a kazeinátov z odstredeného mlieka
   KOMISIA EURÓPSKÝCH SPOLOČENSTIEV,
   so zreteľom na Zmluvu o založení Európskeho spoločenstva,
   so zreteľom na nariadenie Rady (ES) č. 1255/1999 o spoločnom organizovaní trhu s mliekom a mliečnymi výrobkami (1), a najmä na jej článok 15 písm. b),
   keďže:
   
               (1)
            
            
               Článok 2 ods. 1. nariadenia Komisie (EHS) č. 2921/90 (2), stanovuje podporu pre odstredené mlieko spracované na kazeín alebo na kazeináty. Vzhľadom na vývoj trhovej ceny sušeného odstredeného mlieka na vnútornom trhu a kazeínu a kazeinátov na trhu Spoločenstva a na svetovom trhu je potrebné podporu znížiť.
            
         
               (2)
            
            
               Nariadenie (EHS) č. 2921/90 sa mení nasledovne.
            
         
               (3)
            
            
               Riadiaci výbor pre mlieko a mliečne výrobky nezaujal stanovisko v predsedom stanovej lehote,
            
         PRIJALA TOTO NARIADENIE:
   Článok 1
   V článku 2 ods. 1 nariadenia (EHS) č. 2921/90 sa „1,30 EUR“ nahrádza takto: „0,75 EUR“.
   Článok 2
   Toto nariadenie nadobudne účinnosť nasledujúcim dňom po jeho uverejnení v Úradnom vestníku Európskej únie.
   
      Toto nariadenie je záväzné v celom rozsahu a je priamo uplatniteľné vo všetkých členských štátoch.
      V Bruseli 13. mája 2005
      
         
            Za Komisiu
         
         Mariann FISCHER BOEL
         
         
            členka Komisie
         
      
   
   
      (1)  Ú. v. ES L 160, 26.6.1999, s. 48. Nariadenie naposledy nezmené a doplnené nariadením Komisie (ES) č. 186/2004 (Ú. v. EÚ L 29, 3.2.2004, s. 6).
   
      (2)  Ú. v. ES L 279, 11.10.1990. s. 22. Nariadenie naposledy zmenené a doplnené nariadením (ES) č. 281/2005 (Ú. v. EÚ L 48, 19.2.2005, s. 5).